Olkiluoto Blockade 2010/fi

Suljetaan Olkiluoto
VUODEN 2012 TEMPAUS 11.ELOKUUTA, LISÄTIETOJA BLOGISTA: http://olkiluotoblockade2012.wordpress.com/
 * Katso osallistumisohjeet: Join!


 * Seuraa Twittertunnusta @BlockOlkiluoto


 * Katso video Olkiluodontiestä ja muuta kuvamateriaalia: Maps

Olkiluotoon rakennetaan parhaillaan maailman suurinta kokeiluluontoista EPR-ydinreaktoria. Tämän tyyppistä reaktoria Britannian viranomaiset pitävät liian riskialttiina. Olkiluodon rakennusprojekti on osoittautunut täydelliseksi fiaskoksi.

Tästä huolimatta Suomen eduskunta antoi 1.7.2010 luvat kahden uuden ydinreaktorin rakentamiselle. Toinen reaktoreista sijoittuisi Olkiluodon ydinvoimalan yhteyteen. Vastauksena eduskunnan vastuuttomaan toimintaan suljemme Olkiluodon tiet päiväksi 28. elokuuta 2010.

Tapahtuman idea: Kasvava joukko ydinvoiman vastaisia ryhmiä ja järjestöjä on julistanut lauantain 28.8.2010 Olkiluodon vastaiseksi toimintapäiväksi. Tarkoitus on osoittaa mieltä ja erilaisin tavoin sulkea Olkiluotoon johtavat tiet. Ydinvoimateollisuus on Suomen hallituksen siunauksella mennyt liian pitkälle ja harpponut liian monien ihmisten ylitse. Emme voi luottaa vaikutusvaltaisten teollisuusyrityksiin, emmekä niiden kanssa muhinoiviin poliitikkoihin. Haluamme rohkaista toisiamme ottamaan takaisin itsemääräämisoikeutemme. Tämä on ensimmäinen Suomessa järjestettävä avoimesti ilmoitettu “blokkaus”. Aiemmin esimerkiksi katujen valtaukset ja kriittiset pyöräretket ovat sujuneet Suomessa hyvin. Kaikki osallistujat sitoutuvat kansalaistottelemattomuuden periaatteisiin: toiminta ei saa vahingoittaa eläviä olentoja. Haluamme virkavallan sitoutuvan samoihin periaatteisiin. Kutsumme kaikki kynnelle kykenevät mukaan! Voit valita itsellesi sopivimman tavan osallistua toimintapäivään: istua tai maata tiellä, osallistua piknikkiin ydinvoimalan porteilla, rakentaa ihmisketjua, tai voit ideoida pienessä ryhmässä omaa tapaasi sulkea ydinvoimalan tiet päiväksi. Tule ja ota ystäväsi ja sukulaisesi mukaan! Ota yhteyttä:
 * [mailto:olkiluotoblockadeATriseup.net olkiluotoblockade AT riseup.net]
 * puh: +358 41 7270620, ja 040-3234494

Ryhmät ja verkostot, jotka jo tukevat tempausta

 * Ydinvoimapaa Suomi / Nuclear Free Finland (FIN)
 * Naiset Atomivoimaa Vastaan / Women Against Nuclear Power (FIN)
 * Suomen Maan ystävät / Friends of the Earth Finland (FIN)
 * Naiset Rauhan Puolesta / Women for Peace (FIN)
 * Aktionsgruppen för ett atomkraftsfritt Åland / Action Group for a Nuclear Free Åland (FIN)
 * Hyökyaalto / Risingtide Finland (FIN)
 * Klimax Malmö (SE)
 * Baltic Sea Regional Radioactivity Watch (SE)
 * ContrAtom (D)
 * Ydinvoiman Vastainen Toimintaryhmä (FIN)
 * Laka Foundation Amsterdam (NL)
 * WISE Amsterdam (NL)
 * SOFA (Sofortiger Atomausstieg) Münster (D)
 * Aktionsbündnis Münsterland gegen Atomanlagen (D)
 * MegA (Menschen gegen Atomanlagen) (D)
 * Bürgerinitiative Umweltschutz Lüchow-Dannenberg (D)
 * Uusi Tuuli ry (FIN)
 * AG Schacht Konrad (D)
 * Luonto Liitto (FIN)
 * Anti-Atom-Initiative Greifswald (D)
 * Edelleen Ei ydinvoimaa / No More Nuclear Power (FIN)
 * Emmaus Jokioinen ry (FIN)
 * Lapsi ja luonto -säätiö (FIN)
 * The Nuclear Resister (USA)
 * Nature and Youth (RUS)
 * Ecoperestroika (RUS)
 * Milkas (Miljörörelsens kärnavfallssekretariat) / The Swedish Environmental Movement’s Nuclear Waste Secretariat (SE)
 * Folkkampanjen mot kärnkraft-kärnvapen / The Swedish Anti-nuclear Movement (SE)
 * Sortir Du Nucleaire (FR)
 * Grup de Cientifics i Tècnics per un Futur No Nuclear / Group of Scientists and Engineers for a Non Nuclear Future (CAT)
 * Dia de la Terra Catalunya / Earth Day Catalonia (CAT)
 * Una Sola Terra / Only One Earth (CAT)
 * Ecodefense (RUS)
 * The Independent Salzburg Platform Against Nuclear Dangers (PLAGE) (AUT)
 * Inicjatywa AntyNuklearna / AntiNuclear Initiative (POL)
 * Green World (RUS)
 * Nuclear Information and Resource Service (NIRS) (USA)
 * Belarusian Antinuclear Campaign / Valko-Venäjän ydinvoiman vastainen kampanja (BY)
 * Loviisa-liike / Lovisarörelsen/ The Loviisa Movement (FIN)
 * Atomkraftfreie Zukunft (AUT)
 * Budskab fra græsrødderne / Message from the Grassroots -Network (DK)
 * Ålands Natur och Miljö r.f. (FIN)

Ydinvoimalat on suljettava!
Suomen hallitus on ehdottanut kahden uuden ydinreaktorin rakentamista: toinen sijoittuisi Olkiluotoon ja toinen joko Pyhäjoelle tai Simoon. Tämä merkitsisi ydinjätteen määrän huimaa kasvua, lisääntyviä radioaktiivisten ainesten kuljetuksia ja todennäköisesti myös uraanikaivosten perustamista Suomeen.

Useat viimeaikaiset tutkimukset ovat osoittaneet ydinvoimaloiden radioaktiivisten päästöjen yhteyden lapsuusajan leukemioiden, syöpien ja muiden sairauksien merkittävään lisääntymiseen ydinvoimaloiden lähialueilla. Ydinvoimaloiden tuottama korkea-aktiivinen jäte säilyy vaarallisena ihmisen näkökulmasta ikuisesti, eikä ydinjätteen turvalliseen varastointiin ole löydetty ratkaisua.

Ydinvoimaan liittyy aina katastrofaalisen onnettomuuden uhka. Myös lisääntyvät radioaktiivisten ainesten kuljetukset ja varastointi lisäävät ydinonnettomuuden riskiä.

Ydinvoimalat tarvitsevat polttoaineekseen uraania. Suomeen kaavaillaan uraanikaivoksia useille paikkakunnille. Radioaktiiviset ainekset leviävät uraanikaivoksen jätealtaista erittäin helposti ympäristöön. Tuhansien ihmisten on todettu sairastuneen ja kuolleen ennenaikaisesti uraanikaivostoiminnan seurauksena Saksassa, Yhdysvalloissa ja Kanadassa. Muualla Euroopassa uraanikaivokset on suljettu ympäristö- ja terveyssyistä.

Ydinvoiman lisärakentaminen tarkoittaa ydinasemateriaalin ja ydinaseteknologian leviämistä yhä laajemmalle.Tämä uhka yhdessä ydinvoimaloiden vaatiman vartioinnin kanssa militarisoi yhteiskuntaa ja kaventaa ihmisten itsemäärämisoikeutta.

Päättäjillämme ei ole oikeutta tehdä päätöksiä, joiden seurauksena ympäristö tuhoutuu peruuttamattomasti ja jotka vakavasti vaarantavat nykyisten ja tulevien sukupolvien terveyden ja hengen. Me haluamme rohkaista toisiamme ja muita vastustamaan ratkaisemattomien ympäristöongelmien jättämistä tuleville sukupolville.

'''Ei uusia ydinvoimaloita, ei uraaninlouhintaa, ei ydinjätteen hautaamista Itämeren rannalle! Ydinvoimalat on suljettava!'''


 * download the call-out: high solution | small solution
 * terveisin myös: http://www.facebook.com/jaakko.pietilainen